“ดอยช์ แบงก์” เผยกำไร Q1 ร่วงแตะ 559 ล้านยูโร เหตุมีคดีความกับสหรัฐ,อังกฤษ
"ดอยช์ แบงก์" เผยกำไร Q1 ร่วงแตะ 559 ล้านยูโร เหตุมีคดีความกับสหรัฐ,อังกฤษ
27 เม.ย. 2558

ดอยช์ แบงก์ ซึ่งเป็นธนาคารรายใหญ่สุดของเยอรมนี เปิดเผยว่า ผลกำไรในไตรมาสแรกลดลงแตะระดับ 559 ล้านยูโร (607.8 ล้านดอลลาร์สหรัฐ) ซึ่งลดลงจากระดับ 1.1 พันล้านยูโรในช่วงไตรมาสแรกปีที่แล้ว ส่วนรายได้ปรับตัวขึ้น 24% แตะที่ 1.04 หมื่นล้านยูโร
ก่อนหน้านี้ นักวิเคราะห์คาดว่า กำไรไตรมาสแรกของดอยช์ แบงก์ จะอยู่ที่ 770 ล้านยูโร และรายได้จะอยู่ที่ 8.9 พันล้านยูโร ขณะที่ดอยช์ แบงก์ระบุว่า สาเหตุที่ทำให้กำไรปรับตัวลดลงนั้น ส่วนใหญ่มาจากการที่ธนาคารต้องสูญเสียเงินไปกับการยุติคดีความกับหน่วยงานของสหรัฐและอังกฤษ